Ribe Stifts Adresseaviser, 1846-09-08
Ved den igaar paa Varde Byes Raadstue afholdte Generalforsamling, henstillede den Comitee, der har virket forLandboforeningens Oprettelse, til Forsamlingens Overveielse og Afgjørelse. 1) om det aarlige Bidrag passende maatte kunne fastsættes til 2 Rbd. for hvert Medlem som besidder 12 Tdr. Hartkorn og derover, til 1 Rbd. 3 Mk. for hver, som har under 12 Tdr., men over 6 Tdr.; til 1 Rbd. for hver som har 6 Tdr. og derunder indtil 1 Td., og til 3 Mk. for hver som besidder 1 Td. Hartkorn eller mindre. 2) om det med Hensyn til Amtets betydelige Udstrækning, og andre Omstændigheder, maatte findes hensigtsmæssigt, at ordne Foreningen i 3 Afdelinger saaledes: Varde med Vester, Øster- og Skads Herreder under een Afdeling; Ribe med Gjørding og Malt Herreder under en anden; og Egnen ved Kolding : Andst og Slangs Herreder, under en tredie. 3) om Foreningens Bestyrelse kunde være at overdrage til en Formand og 3 Meddirecteurer, og om disse sidste tillige kunde vælges til, ved Hielp af en Bestyrer for hvert Herred, at danne Filialbestyrelser for ovennævnte 3 Afdelinger, samt om Functionstiden for samtlige Bestyrere maatte kunne fastsættes, for det første, til 2 Aar. Disse Propositioner bifaldt Forsamlingen, og de bleve saaledes lagte til Grund for derpaa at bygge videre. Comiteen opfordrede derefter Forsamlingen til, at vælge sig en Formand som kunde overtage den videre Ledning af Forhandlingerne. og dette Hverv blev, ved de fleste Stemmer, betroet undertegnede Kammerraad og Amtsforvalter Hansen. Med Hensyn til, at ved Forsamlingen kun meget Faa havde indfunden sig fra de sidstnævnte 2 Afdelinger, indskrænkede Formanden sig til at foranstalte Valg af een Meddirecteur, som tillige bliver Bestyrer for den Kreds der udgjør 1ste Afdeling, og af en Herredsbestyrer for hvert af de til denne Afdeling henhørende 3 Herreder. Afstemningen i saa Henseende gav det Resultat; at Hr. Secretair og Herredsfoged Crone blev valgt til Directeur og Kredsbestyrer, Hr. Sandflugtscommissair Wandborg til Herredsbestyrer for Vester Herred, hvorunder Varde Kjøbstad henregnes, Hr. Provst Tobiesen til Herredsbestyrer for Øster Herrred og Hr. Proprietair Nielsen til Herredsbestyrer for Skads Herred. Lignende Valg ville un være at foretage for de andre 2 Afdelinger og til denne Hensigt berammes herved et Møde hos Hr. Gjestgiver Lund i Foldingbro til Løverdagen den 26. September førstkommende om Formiddagen Kl. 10. Til dette Møde indbydes ved nærværende Bekjendtgjørelse alle Medlemmer i bemeldte 2 Afdelinger for at deeltage i Forhandlingen. Saasnart Bestyrelsen er bleven fuldtallig, vil et Lovforslag blive forfattet og Afskrivter deraf henlagte hos Herredsbestyrerne, saavelsom paa Ribe og Varde Amtstuer til Enhvers Eftersyn i 14 Dage, og derpaa vil dette Lovforslag blive foredraget i en Generalforsamling her i Byen til nærmere Bedømmelse. Det tilføies, at Exemplarer af Fortegnelser over Foreningens Medlemmer fra den 10. i d. M. ville findes henlagte paa Ribe Amtstue, hos Hr. Pastor Fuglede i Veien, Hr. Pastor Schmidt i Skanderup og hos Gjestgiveren i Foldingbro, paa hvilket sidste Sted tiltrædende Medlemmer ville kunne tegne sig til Optagelse i Foreningen. Varde den 2 Septbr. 1846. Hansen.